Den voldsomme brand i Løgstør kort før juleaften, som kostede to mennesker livet, var forårsaget af fyrfadslys. Det bekræfter vicepolitikommissær Henrik Staal fra Nordjyllands Politi, der netop har færdiggjort en rapport om branden, hvor en fireårig dreng og hans 57-årige bedstemor omkom. - Konklusionen i rapporten er åben ild i form af fyrfadslys, der havde forårsaget antændelse af brandbart materiale i sengen, siger vicepolitikommissær Henrik Staal fra Nordjyllands Politi. Mange beboere nåede at komme ud af deres lejligheder, men alligevel måtte otte personer efterfølgende indlægges med røgforgiftning. Politiets teknikere har undersøgt, om elektriske installationer kunne være skyld i branden. Ifølge Henrik Staal er det fast procedure ved større brande eller dødsbrande, som det var tilfældet i Løgstør. Den nu færdiggjorte rapport konkluderer, at branden er startet i sengen, og at det er et fyrfadslys, der har antændt et tæppe eller lignende.

Opsummering:
En mormor og hendes barnebarn fra Løgstør mistede livet i en storbrand, som skyldtes et fyrfadslys.